Egyénre szabott médiafogyasztás
Kápolnai András 
Antenna Hungária

Az internet és a mobil eszközök használatának terjedése médiafogyasztási szokásainkat is jelentősen befolyásolja, változtatja. A lineáris műsorterjesztés továbbra is vezeti a piacot, de egyértelműen megfigyelhető a nem-lineáris fogyasztói elvárások és az ezek teljesítéséhez szükséges technikai-, illetve tartalomszolgáltatói képességek erősödése, a helytől és időtől függetlenül szinte egyénre szabhatóan fogyasztható on-demand tartalmak népszerűségének növekedése. Egyre nagyobb igény mutatkozik a hagyományos audiovizuális tartalmak keresletében is az interaktivitásra (pl. on-demand videotéka), az értéknövelt kényelmi funkciókra, a személyre szabottabb tartalmak minél kényelmesebb elérhetőségének megvalósítására, de a szolgáltatások mögött álló üzleti modellek egyelőre kiforratlanok.